
PARLAMENTUL ROMÂNIEI

CAMERA DEPUTAŢILOR

	Comisia pentru agricultură, silvicultură, industrie alimentară şi servicii specifice


	Bucureşti, 06.06.2017
                             Nr. 4c-4/300


Către, 

BIROUL PERMANENT AL CAMEREI DEPUTAȚILOR
Vă înaintăm, alăturat, raportul asupra proiectului de Lege privind instituirea zilei de 10 octombrie – Ziua națională a produselor agroalimentare românești, trimis Comisiei pentru agricultură, silvicultură, industrie alimentară şi servicii specifice pentru examinare pe fond, cu adresa nr. PLx 187/2017 din 8 mai 2017.

PREŞEDINTE,  




SECRETAR, 
Ioan MUNTEANU  



Dan CIOCAN 
PARLAMENTUL ROMÂNIEI 


[image: image2.png]ROMANIA




	Comisia pentru agricultură, silvicultură, industrie alimentară şi servicii specifice


	
	Bucureşti, 06.06.2017
Nr. 4c-4/300



RAPORT  

asupra proiectului de Lege privind instituirea zilei de 10 octombrie – Ziua națională a produselor agroalimentare românești

 (PLx 187/2017)

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, cu proiectul de Lege privind instituirea zilei de 10 octombrie – Ziua națională a produselor agroalimentare românești, transmis cu adresa nr. PLx 187 din 8 mai 2017 și înregistrat sub nr. 4c-4/256/09.05.2017.
Camera Deputaţilor este Cameră decizională, potrivit prevederilor art.75 din Constituţia României şi ale art.92 alin. (9) pct. 1 din Regulamentul Camerei Deputaţilor, republicat.

Proiectul de lege a fost adoptat de Senat în şedinţa din 2 mai 2017.
La întocmirea prezentului raport, comisia a avut în vedere:

·  avizul favorabil al  Consiliului Legislativ (nr.91/20.02.2017);
· avizul favorabil al Comisiei juridice, de disciplină și imunități;
· punctul de vedere al Guvernului prin care susține adoptarea inițiativei legislative.
Proiectul de lege are ca obiect de reglementare instituirea zilei de 10 octombrie – Ziua națională a produselor agroalimentare românești.
Membrii Comisiei pentru agricultură, silvicultură, industrie alimentară și servicii specifice au examinat proiectul de lege sus menționat în ședința din 30 mai  2017. La lucrările comisiei si-au înregistrat prezența un număr de 20 de deputați, din totalul de 23 membri ai acesteia.

La dezbateri a participat ca invitat, în conformitate cu prevederile art. 55 din Regulamentul Camerei Deputaţilor, republicat, domnul Dumitru Daniel Botănoiu, secretar de stat în cadrul Ministerului Agriculturii și Dezvoltării Rurale.
În urma examinării proiectului de lege şi a opiniilor exprimate de către membrii comisiei, s-a hotărât, în unanimitate de voturi, să se supună plenului Camerei Deputaţilor spre dezbatere şi adoptare proiectul de Lege privind instituirea zilei de 10 octombrie – Ziua națională a produselor agroalimentare românești, cu amendamentele admise redate în anexa care face parte integrantă din prezentul raport.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,
Ioan MUNTEANU
	SECRETAR, 

Dan CIOCAN


 Consilier parlamentar, Anton Păştinaru                         
Anexa 
AMENDAMENTE ADMISE 
În urma dezbaterilor, Comisia propune adoptarea proiectului de lege cu următoarele amendamente: 


	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	L E G E 

privind instituirea zilei de 10 octombrie – Ziua națională a produselor agroalimentare românești 
	Nemodificat 
	

	2. 
	Art. 1. – Se instituie ziua de 10 octombrie - Ziua națională a produselor agroalimentare românești.
	 Art.1. - Nemodificat 
	

	3. 
	---------------
	  Art.2. – În sensul prezentei legi, prin produs agroalimentar românesc se înțelege produsul obținut pe teritoriul național din materii prime de bază provenite în proporție de 100% din fermele din România și are inscripționat pe etichetă drapelul României. 

Autori: 

Deputat PSD – Alexandru Stănescu 

Deputat PSD – Dan Ciocan
	Pentru promovarea produselor agroalimentare românești, în vederea creșterii cererii și întărirea competitivității pe piața aprovizionării cu produse autohtone.

	4. 
	Art. 2. – (1) Ziua națională a produselor agroalimentare românești poate fi organizată de către autoritățile publice centrale și locale și de celelalte instituții ale statului, de către societatea civilă și persoane fizice și juridice, prin organizarea și/sau participarea la programe și manifestări educative, de voluntariat, cu caracter social sau științific, consacrate promovării produselor agroalimentare românești și câștigării încrederii consumatorului.

(2) Autoritățile administrației centrale și locale pot acorda sprijin logistic și pot aloca fonduri din bugetele proprii în vederea organizării și derulării în bune condiții a manifestărilor prevăzute la alin. (1), în limita alocațiilor bugetare aprobate.
	 Art.3. -    Nemodificat 
	Prin renumerotare.

